Συμπλοκή με πυροβολισμούς μεταξύ αστυνομικών και αθίγγανων σημειώθηκε λίγη ώρα μετά τα μεσάνυχτα της Τετάρτης, στην περιοχή της Νεοχωρούδας, στη Θεσσαλονίκη.

Σύμφωνα με πληροφορίες του Thestival.gr, το κέντρο της άμεσης δράσης δέχτηκε τηλεφώνημα από πολίτη για ομάδα αθίγγανων που κλέβει μετασχηματιστές στα Πτηνοτροφεία Νεοχωρούδας.

Στο σημείο έσπευσε άμεσα περιπολικό της Ασφάλειας. Στη θέα των αστυνομικών οι αθίγγανοι άνοιξαν πυρ. Ένας από αυτούς κρατούσε καραμπίνα. Οι δύο αστυνομικοί προσπάθησαν να προφυλαχθούν.

Οι δράστες ανέβηκαν σε αγροτικό όχημα και ο οδηγός τους εμβόλισε το περιπολικό και απομακρύνθηκε προς άγνωστη κατεύθυνση. Στο σημείο έσπευσαν ισχυρές αστυνομικές δυνάμεις όμως οι δράστες δεν εντοπίστηκαν.